এমন দিনও যে আসবে তা কী জানতেন ক্রিশ্চিয়ানো রোনাল্ডো! সুন্দরী মহিলাদের সঙ্গে তাঁর প্রেম নিয়ে কত জল্পনা। এবার পর্তুগিজ মহাতারকা ক্রিশ্চিয়ানো রোনাল্ডোর জনপ্রিয়তাকে কাজে লাগাচ্ছে কে, শুনলে অবাক হয়ে যেতে হবে। পর্তুগালের অ্যাডাল্ট মুভি কোম্পানিগুলো রোনাল্ডোর জনপ্রিয়তাকে কাজে লাগাতে শুরু করে দিয়েছে। নতুন নীল ছবি দিনের আলো দেখতে চলেছে। আর সেই ছবিকে জনপ্রিয়তার নিরিখে আকাশে তুলে দিতে পারেন একমাত্র একজনই। তিনি ক্রিশ্চিয়ানো রোনাল্ডো। ছবিটির নামও সিআর সেভেনের নামেই দেওয়া হচ্ছে। বলতে গেলে রোনাল্ডোর জনপ্রিয়তাকেই বেচা হচ্ছে। ছবির নাম ‘দ্য রোনাল্ডাস’। ইউরোর কথা মাথায় রেখেই এই নীল ছবি তৈরি করা হচ্ছে বলে জানানো হয়েছে। নীল ছবির প্রডিউসার কার্লোস ফেরেরা বলেছেন, ‘‘সবাই তো এখন ইউরোর কথা বলছে। তাই আমরা ভাবলাম, ইউরোর উন্মাদনাকে কেন কাজে লাগাব না? রোনাল্ডোকে গোটা বিশ্ব চেনে। তাই ওর নামকে কাজে লাগানো হচ্ছে।’’
ছবিটির ট্যাগলাইন এরকম, ‘‘আক্রমণাত্মক বা রক্ষণাত্মক, যাই হোক না কেন, পর্তুগিজ পর্নস্টাররা যে কোনও প্রতিপক্ষের জন্য প্রস্তুত।’’ রোনাল্ডো-ভক্তরা এ হেন নাম শুনেই ছবিটির প্রতি আকৃষ্ট হয়ে উঠবেন। এ তো জানা কথাই। কিন্তু শেষে তাঁদের হতাশই হতে হবে। কারণ যতই ক্রিশ্চিয়ানো রোনাল্ডোর নাম ব্যবহার করা হোক না কেন, রোনাল্ডোই তো নেই এই ছবিতে। তিনি তো তাঁর দলবল নিয়ে হাজির ইউরোর মাঠে।